חוק איסור פרסום מידע לגבי נפגעים, התשפ"ב–2022
הצעת חוק פרטית, הכנסת ה-24
פורסם: ספר החוקים, חוברת 2995, עמ' 1002, 2022-07-06T00:00:00+03:00
נקבע איסור לפרסם את שמו של נפגע כהגדרתו בחוק וכן כל מידע אחר שעלול להביא לידי זיהויו על ידי כלל הציבור, ובכלל זה על ידי סביבתו הקרובה, כל עוד גורם רשמי לא אישר שנמסרה הודעה לבני משפחתו של הנפגע בדבר פגיעתו. איסור הפרסום יפוג בחלוף 24 שעות ממועד הפגיעה והוא לא יחול על הנפגע, על בני משפחתו ועל מידע שהם התירו לפרסם. עוד נקבעו סייגים לאיסור הפרסום וכן שפרסום בניגוד להוראות החוק הינו עוולה אזרחית ובית המשפט רשאי לפסוק פיצויים בלא הוכחת נזק בסכום שלא יעלה על 10,000 שקלים חדשים.